ο ο 


προς 


Σιά - Λευκωσία 
Ιούνιος 1999 
Τηλ. 02-. 


Αγαπητέ αναγνώστη 


επέβαλε η παγκόσμια πραγματικότητα, γιατί απὀ µια σειρά γεγονότων Υ- 
νεται φανερό ότι υπάρχει σε διεθνή έκταση µια σύγχυση γύρω απὀ αυτό 
το πρόβλημα. 


Τ: συγγραφή του κειµένου που ακολουθεί, την υπαγόρευσε ή ακόµη την 


Η επίθεση ενάντια στη Γιουγκοσλαβία ήγειρε το ερώτημα: Γιατί έγινε αυτή η 
επίθεση; Όλες οι ερμηνείες που δόθηκαν από όλες τις πλευρές και όλες τις πο- 
λιτικές τάσεις δεν ικανοποίησαν γιατί δεν φώτισαν ούτε το παρόν ούτε τη µελ- 
λοντική εξέλιξη. 


Ακόμα, το γεγονός ότι παρά την ύπαρξη θεσμικών οργανισμών και λειτουργιών 
για τη λύση τοπικών και διεθνών προβλημάτων, κανένα πρόβλημα δεν λύνεται 
στο σύγχρονο κόσµο. 


Το Μεσανατολικό, το Κουρδικό, το πρόβλημα των Βάσκων, της Ταϊβάν, το Κυ- 
πριακό, το Κόσοβο, τα προβλήματα στη νότια Αμερική και τόσα άλλα. 


Άλυτο ακόµα είναι και παραμένει το πρόβλημα της συνειδητοποίησης και ο προ- 
γραμμµατισµός της πορείας για την κοινωνική αλλαγή. Όλα αυτά πηγάζουν από 
το γεγονός ότι η ζωή, η κίνηση και ο προγραμματισμός τῶν πολιτικών οµάδων, 
των πνευματικών ιδρυμάτων και του συνόλου της πολιτικής ηγεσίας εµπνεεται 
και κινείται απὀ την παλιά προπολεμική πραγματικότητα. Με τον τρόπο αυτό 
οδηγείται σε αδιέξοδα και χάνει την ικανότητα να χΧαράζει δρόµο για τη λύση 
των σύγχρονων προβλημάτων µέσα στη σύγχρονη πραγματικότητα. : 


Η προσπάθεια αυτού του κειµένου είναι να δώσει τη δυνατότητα να αντικρισθεί 
σωστά και να αναλυθεί διάπλατα η πραγματικότητα στον κόσµο σήµερα. Ακόμα, 
για να φτάσουμε σε µια σωστή εκτίµηση και ανάλυση της παγκοσµιότητας έπρε- 
πε να αξιολογήσουµε τη γέννηση και την ανάπτυξή της. Αναγκαστήκαµε έτσι να 
καταφύγουµε στην παρουσίαση και την ανάλυση των νόμων που υπαγορεύουν 
αυτή την εξέλιξη. 


Η νοµοτέλεια που υπαγορεύει την κοινωνική εξέλιξη είναι δυστυχώς άγνωστη 
στον υπεύθυνο κόσµο. Πιστεύουμε πως η βασική αιτία της κακοδαιµονίας του 
κόσμου και η αδυναμία να λύσουμε τα προβλήματα στο σύγχρονο κόσµο οφεί- 
λεται στην αδυναμία να ξέρουμε και να συνειδητοποιήσουµε τους νόμους της 
κοινωνικής εξέλιξης. 

Πόσο πετυχαίνει αυτό το κείµενο να φωτίσει αυτό το πρόβλημα και να δώσει 
σωστές κατευθύνσεις θα το αποφασίσετε εσείς. 


Ο συγγραφέας αυτού του κειµένου είναι στη διάθεσή σας για διατύπωση παρα- 
τηρήσεων, διαφωνιών ἡ και απορρίψεων ακόµα. Από ένα διάλογο θα προκύψει 
ασφαλώς κάτι καλό. 


Η πραγματικότητα 
στον κόσµο σήµερα 


υδρογείου, όλες οι οργανωμένες οµάδες και όλοι οι άνθρωποι σαν μονά- 

δες αισθάνονται να δένονται και να εξαρτώνται από αυτή την παγκοσμιό- 
τητα. Αυτό, γιατί σε όλα τα επίπεδα και όλους τους τοµείς της ζωής και σε όλα 
τα πλάτη της Γης ὅρα και λειτουργεί η παγκοσμιότητα. 
Συγκεκριµένα: Η βιομηχανική παραγωγή (βαριά και δλαφριά) γίνεται µε παγκό- 
σµια προγράµµατα, από παγκόσμια κεφάλαια που ὅρουν µέσα από πολυεθνικές 
εταιρείες, πολυεθνικές τράπεζες. Η παραγωγή αγαθών από την µεταποιητική 
βιομηχανία, γίνεται µε προγράµµατα που εξαρτούνται από την αγορά που έχει 
παγκοσμιοποιηθεί πλήρως και δουλεύει κάτω απὀ ένα εξαντλητικό ανταγωνισμό 
που κυριαρχείται όχι από τη βάση της ευημερίας των εργαζομένων αλλά από Το 
χαμηλότερο δυνατό κόστος που σηµαίνει την υψηλότερη απόδοση των εργατών 
και τις χαμηλότερες δυνατές απολαβές τους. 
Η παραγωγή τροφίμων, η γεωργία, η κτηνοτροφία, η ορνιθοτροφία, έχει παγκο- 
σµιοποιηθεί, τόσο από την εκβιοµηχανοποίηση της παραγωγής όσο και από την 
εμπορία που διεξάγεται µέσα από τους όρους της παγκόσμιας αγοράς. Αυτή η 
παγκοσμιότητα της αγοράς έσπασε τα εθνικά σύνορα που στήθηκαν για να προ- 
στατεύσουν την εθνική οικονομία και για τα οποία κλήθηκαν οἱ λαοί να τα υπε- 
ρασπίσουν δίνοντας εκατομμύρια ζωές σε πολέμους για την πατρίδα. 


Η τεράστια εξέλιξη των µέσων συγκοινωνίας και επικοινωνίας έφερε σε πλατιά 
και καθημερινή επαφή τους λαούς και τους ανθρώπους, έτσι που οι εθνικοί πολι- 
τισµοί εκτοπίζονται καθημερινά και µε ταχύτατο ρυθµό από ένα πολιτισμό πνεύ- 
µατος, ζωής και κοινωνικής συμπεριφοράς. Οι εθνικές γλώσσες κάτω απὀ την 
ανάγκη της άµεσης και εύκολης συνεννόησης των λαών και των ανθρώπων δέ- 
χονται την επίδραση και µπολιάζονται πιεστικά απὀ τις γλώσσες που επικρα- 
τούν στην παγκόσμια παραγωγή και εµπορία, που επηρεάζουν αναπότρεπτα τον 
παραγόμενο πολιτισμό. 

Μια από τις σοβαρότερες επιδράσεις αυτής της παγκοσµιότητας ήταν η ανατρο- 
πή της σχεδιασµένης οικονομίας που για εκατόν πενήντα χρόνια στο επίπεδο 
θεωρίας και εβδομήντα χρόνια στο επίπεδο πράξης και εξουσίας προσπάθησε 
να στησει και να αναπτύξει η Σοβιετική Ένωση και οι Λαϊκές Δημοκρατίες, μέσα 
από την οποία προσδοκούσε την οικοδόµηση του σοσιαλιστικού κοινωνικου συ- 


Ζ ούμε και συρόμαστε σε µια πρωτόγνωρη παγκοσμιότητα. Όλοι οι λαοί της 

στήµατος. Μια προσπάθεια που στηρίχτηκε σε µια κοσμοθεωρία που γέννησε η 
εγκαθίδρυση του Καπιταλισμού και που έθεσε πρώτη θέµα ξεκαθαρίσµατος από 
την φιλοσοφία των νόμων που διέπουν την κοινωνική εξέλιξη. 


Αυτή είναι σε γενικές γραµµές η πραγματικότητα στον κόσµο σήµερα, την οποία 
απέδωσε θαυμάσια το σύνθηµα του Ο.Η.Ε: ΜΙΑ ΓΗ, ΜΙΑ ΟΙΚΟΓΕΝΙΑ. 


Μπροστά στην ανθρώπινη νόηση ορθώνεται το χρέος να μελετήσει αυτό το γε- 
γονός, να το αναλύσει, να το αιτιολογήσει, να αποκαλύψει τις αναγκαιότητες 
που γεννά, για να μπορέσει να προχωρήσει συνειδητά στην πορεία του µέλλο- 
ντος όσο γίνεται µε λιγότερες οδύνες, και όσο γίνεται γρηγορότερα να κάνει 
τις αναγκαιότητες πραγματικότητες. 


Είναι αυτή η πραγματικότητα µια εξέλιξη που επιβλήθηκε από µια νοµοτέλεια; ή 
µια εξέλιξη την οποία σχεδιάζουν, οργανώνουν και επιβάλλουν ορισμένα συμ- 
φέροντα ορισμένων ανθρώπινων οµάδων; 


Νομµοτέλεια ή τυχαία περιστατικά και συγκυρίες; 


Από το γεγονός ότι υπεύθυνα πρόσωπα από πολιτικά κόµµατα και πολιτικές 
οµάδες που θέλουν να θεωρούνται σαν συντελεστές της κοινωνικής αλλαγής 
αρνούνται την νοµοτέλεια στην κοινωνική εξέλιξη, όπως και πνευματικοί άνθρω- 
ποι, µέχρι πανεπιστημιακοί, είµαστε υποχρεωμένοι να ασχοληθούμε µε την 
έρευνα για µια αδιαμφισβήτητη απάντηση. Είναι αποτέλεσµα νοµοτέλειας η κοι- 
νωνική εξέλιξη ή όχι; 

Άλλωστε για να δούµε και να εκτιμήσουμε σωστά την πραγματικότητα στον κό- 
σµο σήµερα πρέπει να έχουµε πρώτα αυτήν την απάντηση. 


Πιστεύουμε πως υπάρχει σήµερα η δυνατότητα να δοθεί αυτή η απάντηση, γιατί 
η εξελικτική πορεία δίνει µια πλούσια πείρα, δέκα χιλιάδων χρόνων τουλάχι- 
στον, µέσα απὀ την οποία μπορούμε να αντλήσουμε διδάγµατα αν χρησιµοποιή- 
σουµε σωστά τη µέθοδο της αιτιολόγησης των φαινομένων. 


Για µια έρευνα γύρω από το θέµα µας, καλό είναι να αρχίσουμε από κάπου που 
υπάρχει κοινή αντίληψη. Όλοι δεχόμαστε την κοινωνική εξέλιξη σαν µια αέναη 
λειτουργία και κίνηση. Ακόμα δεχόμαστε ότι η ιστορική πορεία της ανθρωπότη- 
τας, στα δέκα Χιλιάδες χρόνια που υπάρχουν στοιχεία, πέρασε από ορισμένα 
στάδια κοινωνικής οργάνωσης και λειτουργίας. 


Αυτά είναι γνωστά σαν: 

6 Η κοινοκτημοσύνη στη φυλή 

6 Η ατομική ιδιοκτησία 

6 Η δουλεία 

6 Η δουλοπαροικία ή φεουδαρχισμός και 
6 Η καπιταλιστική κοινωνία. 


Δεχόμαστε ότι το κάθε κοινωνικό σύστηµα έχει τα δικά του χαρακτηριστικά. 


Να προσδιορίσουμε τι εννούµε µε τον όρο κοινωνικό σύστημα: Με αυτόν τον 
όρο εννοούμε το σύνολο των σχέσεων που αναπτύσσουν οι άνθρωποι μεταξύ 
τους για να σχηματίσουν ένα οργανωμένο σύνολο σ’ ένα γεωγραφικό χώρο και 
σ’ ένα ορισμένο χρόνο. Με πρωταρχική σχέση πάντα τις σχόσεις των ανθρώπων 
προς την παραγωγή, τα µέσα παραγωγής, τον φυσικό και τον κοινωνικό Πλούτο 
(κεφάλαιο). Την σχέση τους µε την παραγωγή και την ιδιοποίηση της. Ακόμα τη 
σχέση του ανθρώπου µε την κοινωνική αρχή (διοίκηση, κυβέρνηση, κράτος). 
Πριν μπούμε στην έρευνα των κοινωνικών συστηµάτων οφείλουμε να δούμε µε- 
ρικά αναμφισβήτητα γεγονότα που δίνει η ιστορική πορεία της ανθρωπότητας. 


Το πρώτο εἶναι ότι σε όλα τα πλάτη της γης σημειώθηκε η ίδια εξέλιξη. Τα ίδια 
στάδια, τα ίδια κοινωνικά συστήµατα. 


Το δεύτερο: παντού σημειώθηκε η ίδια σειρά διαδοχής και µε τον ίδιο τρόπο. Βέ- 
βαια χωρίς καμία συνεννόηση για αντιγραφή ή µίµηση. 

Το τρίτο: Δεν υπάρχει κανένα ντοκουμέντο για σχεδιασμένο κοινωνικό σύστηµα 
ή οποιαδήποτε εξέλιξη. Ηθικές αξίες, κανόνες λειτουργίας, αρχές δικαίου και 
συμπεριφοράς, που απορρέουν από το κάθε σύστηµα διατυπώθηκαν, ποτέ όμως 
δεν σχεδιάστηκε ή διατυπώθηκε κοινωνικό σύστημα και κοινώνικη λειτουργία. 


Σαν παρένθεση αναφέρουμε ότι; Παρουσιάζοντας την «πραγματικότητα στον 
κόσµο σήµερα» αναφερθήκαµε στην ανατροπή της προσπάθειας για οικοδόμηση 
του Σοσιαλισμού, ανατροπή που συνετελέστηκε φυσιολογικά γιατί αποτελούσε 
µια προσπάθεια ενάντια στην νοµοτέλεια, µε την προσπάθεια δημιουργίας κοι- 
νωνικού συστήµατος µε σχέδια και διατάγματα έξω, ανεξάρτητα και αντίθετα 
από την νοµοτελειακή εξέλιξη. 


Να το δούµε όµως στην συνέχεια σαν µέρος της νοµοτέλειας που κυβερνά τις 
κοινωνικές αλλαγές. 


Στοιχεία που συνθέτουν το κοινωνικό σύστημα 


Να δούµε τώρα τα στοίχεια που συνθέτουν το κοινωνικό σύστημα. Το κάθε κοι- 
νωνικό σύστημα δεν είναι κάτι στατικό, αντίθετα είναι προτσές εξέλιξης. Είναι 
κάτι που γεννιέται, μεγαλώνει µέσα σε µια πορεία εξόλιξης, ωριμάζει και πεθαί- 
νει αφού πρώτα αναπτύξει και ωριμάσει την διαδοχή του. Την οποία μάλιστα 
έφερε µαζί του σαν βασικό συστατικό του, απαράλλαχτα όπως τον Κύκλο ζωῆς. 
Βέβαια αυτή η εξελικτική πορεία πραγματοποιείται σε µεγάλες χρονικές περιό- 
δους που πρώτα κρατούσαν Χιλιετηρίδες. Σήµερα ο χρόνος αυτής της αλλαγής 
επιταχύνθηκε. Ἠδη το καπιταλιστικό σύστηµα αριθµεί µόνο έξι αιώνες ζωής και 
είναι στα πρόθυρα της αντικατάστασης του. 


Αν δεχτούμε ότι κάθε κοινωνικό σύστημα είναι ένα προτσές εξέλιξης πρέπει να 
δεχτούμε ότι µέσα του υπάρχουν και ὅρουν δυνάμεις τόσο για αυτή τούτη την 

ύπαρξή του και την λειτουργία του όσο και για την ανάπτυξή του ή την όλη εξε- 
λικτική του πορεία. 


Ποιες είναι αυτές οι δυνάμεις; 


Η πρωταρχική δύναμη του κάθε κοινωνικού συστήµατος είναι η ενότητα των δυο 
κύριων στοιχείων που το αποτελούν. Λέμε η ενότητα γιατί τα κύρια στοιχεία 
που το αποτελούν είναι αντίθετα. Κεφάλαιο και εργασία, φεουδάρχης και δου- 


: λοπάροικος, αφέντης και δούλος. Η ενότητα αυτών των αντίθετων στοιχείων 


στην καθημερινή λειτουργία αποτελεί την ύπαρξη του συστήµατος και εξασφα- 
λίζει την ζωή του και την πορεία του προς τα µπρος. Αυτή η λειτουργική ενότη- 
τα των αντιθέτων προσδίδει και τον χαρακτήρα του συστήματος και επιτρέπει 
την ύπαρξη και την δράση των δυνάμεων της εξελικτικής πορείας του συστήµα- 
τος. 


Αυτή τουτη η ύπαρξη του κοινωνικού συστήµατος γεννά και επιβάλλει αναγκαι- 
ότητες που η ζωή του και η εξελικτική του πορεία εξαρτάται απὀ την λύση τους, 
την μετατροπή τους σε πραγματικότητα. 


Το φεουδαρχικό σύστηµα ήταν ένα απόλυτα συγκεντρωτικό σύστηµα. Ο φεου- 
δάρχης έπρεπε να ελέγχει και να κυβερνά τα πάντα, την κάθε κοινωνική λει- 
τουργία, μέχρι που θεωρούσε δική του και την νύφη κάθε υπηκόου την πρώτη 
νύχτα του γάµου. Ακόμα, η μεταφυσική και ο μονοθεϊσµός είναι η φιλοσοφία 
του συστήµατος γιατί δίνει και ενισχύει τον συγκεντρωτισμό. Μπροστά σ’ αυτόν 
τον συγκεντρωτισµό ορθώνονται οι αναγκαιότητες. 


Το φέουδο να προστατευθεί απὀ τους εχθρούς, το φέουδο να κοιτάξει για το 
µεγάλωμα του σήμαινε στρατό, εξοπλισμούς, ανάπτυξη αμυντικών και επιθετι- 
κὠν συστηµάτων. Καλύτερη ανταλλαγή προιόντων µε άλλα φέουδα, καλύτερες 
συγκοινωνίες καλύτερες μεταφορές σε πιο µακρινές αποστάσεις ξηράς και θά- 
λασσας, ανάπτυξη των μεταφορικών µέσων κ.τ.λ. 


Όλες αυτές οι αναγκαιότητες δεν μπορούσαν να πάρουν τον δρόµο για την 
λύση τους µέσα από τον απόλυτο συγκεντρωτισµό. Ἠταν ανάγκη να έρθει στο 
προσκήνιο µια νέα δύναμη που η δράση της να δίνει όλες τις δυνατότητες για 
την πραγματοποίηση των αναγκαιοτήτων. Αυτή η δύναμη ήταν η ατομική πρωτο- 
βουλία. 

Η απελευθέρωση της ατομικής πρωτοβουλίας απὀ την κυριαρχία του απόλυτου 
συγκεντρωτισμού του φεουδάρχη ασφαλώς έφερε στο προσκήνιο ανθρώπους 
με σωστή σκέψη και ικανότητες όπως και ικανούς ερευνητές πάνω σ’᾽ ένα σωρό 
προβλήµατα που γεννούσαν οι αναγκαιότητες. 

Η ατομική πρωτοβουλία όµως αποτελούσε την αντίθεση του συγκεντρωτισμού. 


Η αναγνώριση της ελεύθερης δράσης έλυε αναγκαιότητες αλλά υπέσκαπτε ταυ- 
τόχρονα το συγκεντρωτικό σύστημα. 


Τα χερσαία ταξίδια στην Ασία και την Αφρική, οι στόλοι των ιστιοφόρων που 

αλώνιζαν τις θάλασσες και η πορεία στους ὠκεανούς µε τους θαλασσοπόρους, 
µε την ανακάλυψη των νέων κόσμων. Οι αστρονομικές μελέτες και ανακαλύ- 
Ψεις, ο ατμός και οἱ εφαρμογές του, η αναγέννηση της φιλοσοφικής σκέψης και 
όλη η αναγέννηση ήταν όλα αποτελέσµατα της απελευθέρωσης της ατομικής 
πρωτοβουλίας. Γεννιόταν ένα νέο κοινωνικό σύστηµα. Η ανάπτυξη των ανταλ- 
λαγών σε εμπόριο επέτρεψε την πρώτη συσσώρευση πλούτου που γρήγορα 
πήρε τη µορφή κεφαλαίου απὀ την στιγµή που µίσθωσε εργατικά χέρια για την 
παραγωγή εμπορευμάτων. Κεφάλαιο και εργασία, ένα εµβρυακό επίπεδο κοινω- 
νικού συστήµατος µέσα στο καθιερωμένο φεουδαρχικό σύστηµα µε εξασφαλι- 
σµένες όλες τις δυνατότητες ανάπτυξης ωρίµανσης και εγκαθίδρυσης. 


Νομοτέλεια 


Μια διεργασία εξέλιξης που δεν υπαγορεύεται από τη συνειδητή δράση των αν- 
θρώπων, ούτε από τυχαία γεγονότα ή συγκυρίες, αλλά απὀ νόμους που υπαγο- 
ρεύει αυτη τούτη η ανθρώπινη οργάνωση και δράση. 


Κάθε πραγματικότητα που δημιουργείται από Την κοινωνική δράση γεννά της δι- 
κές της αναγκαιότητες τις οποίες καλούνται οι άνθρωποι να µεταβάλουν σε 
πραγματικότητες. Για να γίνει αυτό πρέπει να µπουν σε λειτουργία οι ανάλογες 
δυνάµεις που υπαγορεύουν οι ίδιες οι αναγκαιότητες. Αυτές οι νέες δυνάμεις 
που αποτελούν τους μοχλούς της εξελικτικής πορείας καθορίζουν το νέο κοινω- 
νικό σύστηµα που γεννιέται. 


Αυτό φαίνεται καθαρά στην διεργασία εξέλιξης του φεουδαρχικού συστήµατος 
που γέννησε το καπιταλιστικό σύστηµα. Πρέπει να τονιστεί ότι κάθε νέα δύναμη 
που ανεβαίνει στο προσκήνιο από τις αναγκαιότητες και μπαίνει σε δράση, όπως 
για παράδειγµα η ατομική πρωτοβουλία, έχει µέσα της, φέρνει µαζί της σαν 
στοιχείο της ύπαρξης της, την δύναμη της αντικατάστασης της. 


Η ατομική πρωτοβουλία έφερε µέσα της την συλλογικότητα. Καμία απόφαση κα- 
µία ενέργεια της ατοµικής πρωτοβουλίας δεν μπορούσε να γίνει πράξη µόνο µε 
την ατομική προσπάθεια. Η πρακτική της ατομικής πρωτοβουλίας μπορούσε να 
συντελεστεί µόνο µε τη συλλογική προσπάθεια. 


Η ανακάλυψη της Αμερικής είναι αποτέλεσµα της σκέψης, της έρευνας, του 
σχεδιασμού που αποφάσισε ο Κολόμβος. Δεν μπορούσε όµως να γίνει πραγµα- 
τικότητα χωρίς την συνεργασία µιας μεγάλης ομάδας ανθρώπων µε διάφορες 
ικανότητες, γνώσεις, πρακτική δράση και εργασία. Ὠστε η συλλογικότητα είναι 
στοιχείο συνυφασμένο µε την ατομική πρωτοβουλία. 


Για να κατανοήσουμε καλύτερα την δράση των δυνάµεων της νοµοτέλειας, πρέ- 
πει να δούµε την εσωτερική λειτουργία τους. Μέσα στην πορεία της εξέλιξης, 
κάθε δύναμη για να είναι δύναμη εξέλιξης, όπως στη φύση, ετσι και στην κοινω- 
νία πρέπει να “χει εξυπαρχής µέσα της την δύναμη της αντικατάστασης της, που 
σηµαίνει ότι πρόκειται για µια σύνθεση δυο αντίθετων στοιχείων. Στην πορεία 

της εξέλιξης η κάθε δύναμη περνά από στάδια που τα δυο στοιχεία που την συν- 
θέτουν αλλάζουν μεγέθη και συνεπώς ρόλους. 


Η ατομική πρωτοβουλία λειτουργεί σαν δύναμη εξελικτικής πορείας για να λύ- 
σει προβλήματα του συγκεντρωτικού καθεστώτος και έλυσε µε επαναστατικό 
τρόπο τα προβλήματα που γέννησε η ανάγκη της εξελικτικής πορείας. Η ανά- 
πτυξη όµως αυτή ήταν νοµοτελειακά καθορισμένη και αναπόφευκτη να αναπτύ- 
ξει µια νέα ενότητα στηριγµένη στην ατομική Ιδιοκτησία που γέννησε η ατομική 
πρωτοβουλία. Μια νέα κοινωνική σχέση γεννήθηκε µε δυο στοιχεία αντίθετα, τέ- 
κνα της ατομικής πρωτοβουλίας και η νοµοτελειακή τους σύνθεση αποτελούσε 
ένα νέο κοινωνικό σύστηµα. Αυτή η νέα σχέση που γεννήθηκε από την ανάπτυ- 
ξη του φεουδαρχισμού είναι προορισµένη από την ανάπτυξη της να αντικατα- 
στήσει το σύστηµα που την γέννησε και την ανέπτυξε. 


Είναι σηµαντικό να πούμε ότι σε κάθε προτσές εξέλιξης κοινωνικού συστήµατος 
συνυπάρχουν και δρουν διάφορες δυνάμεις, κοινωνικές σχέσεις, ανθρώπινες 
οµάδες, και κοινωνικές τάσεις. Όμως, σε κάθε ξεχωριστό προτσές ξεχωρίζουν 
σαν δυνάµεις και σχέσεις που αποφασίζουν την πορεία της εξέλιξης εκείνες 
που λύουν και προάγουν την εκπλήρωση των αναγκών που γεννούν τα εκάστο- 
το κοινωνικά συστήµατα. Αυτές οι δυνάµεις εμφανίζονται σαν βοηθητικά στοι- 
χεία του συστήµατος, που υπηρετούν την λειτουργία του και την ανάπτυξη του, 
στην πορεία, όµως της ανάπτυξής τους αποκτούν κυρίαρχο ρόλο, δημιουργούν 
µια νέα πραγματικότητα και το σύστηµα που τις γέννησε μεταβάλλεται σε βοη- 
θητικό στοιχείο της νέας πραγματικότητας. 


Μια ανακεφαλαίώση 


Στην ανθρώπινη κοινωνία, που είναι µια συνεχής λειτουργία, δημιουργούνται 
πραγματικότητες. Κάθε πραγματικότητα είναι µια κοινωνική λειτουργία µε τα 
δικα της χαρακτηριστικά. Κάθε πραγματικότητα γεννά τις δικές της αναγκαιότη- 
τες που η λύση τους (η µετατροπή τους σε πραγματικότητες) είναι αναγκαίες 
και αναπόφευκτες σαν νόμος ανάπτυξης και συνεπώς πορεία προς τα µπρος. ο 
όρος αυτός εκπληρώνεται από δυνάμεις που προωθουνται στο προσκήνιο από 
τις ἴδιες τις αναγκαιότητες. Αυτές οι δυνάµεις αποτελούν ενότητες αντίθετων 
στοιχείων που προκαλούν την κίνηση προς τα µπρος (την εξέλιξη) και ενώ ανα- 
πτύσσουν τις αναγκαιότητες σε πραγματικότητες, δημιουργούν νέες ανθρώπι- 
νες και κοινωνικές σχέσεις που έχουν την δύναμη αναπτυσσόμενες να δηµιουρ- 
γούν ένα νέο και ανάλογο κοινωνικό σύστηµα αντικαθιστώντας το σύστηµα που 
τις γέννησε και τις ανάπτυξε. Όλη αυτή η διεργασία συντελείται χωρίς την συ- 
νειδητή ὅραση των ανθρώπων, χωρίς την παρεμβολή τυχαίων γεγονότων και 
συγκυριών. Ως εκ τούτου μπορούμε να τη δούμε σαν κίνηση, σαν πορεία που 
συντελείται και διέπεται απὀ εσωτερικούς νόμους όπως την εξέλιξη της φύσης 
που διέπεται από τους δικούς της νόμους. 

«Το καπιταλιστικό 
σύστημα στο φως 
της νοµοτελειακής 

εξέλιξης 


µη και η εκδήλωση της στην ζωή του ανθρώπου ήταν πάντα στην ηµερή- 

σια διάταξη. Σαν δύναμη κοινωνικής εξέλιξης όµως εκδηλώθηκε µέσα 
στην κοινωνική πραγματικότητα του φεουδαρχικού συστήµατος. Γεννήθηκε σαν 
αναγκαία ενέργεια και διθργασία για το ξεπόρασµα των αναγκαιοτήτων που 
γεννούσε το κοινώνικο σύστημα. 


Η ατομική πρωτοβουλία σαν ανθρώπινη ενέργεια είναι ενστικτώδης δύνα- 


Σαν τέτοια δεν μπορούσε παρά να έχει µέσα της την νοµοτελειακή αντίθεση της 
ικανότητας να λύσει προβλήµατα αναγκαιότητας αλλά και της γέννησης και της 
ανάπτυξης νέων κοινωνικών σχέσεων που θα αντικαταστήσουν το σύστηµα που 
την καθιέρωσε. 


Η ανάπτυξή της πραγματοποιήθηκε µέσα απὀ πολλές δυσκολίες και αντιδράσεις 
του συγκεντρωτικού κοινωνικού συστήµατος γιατί αποτελούσε νομµοτελειακή 
ανάγκη. 


Η αποφασιστική της εμφάνιση µε την ταυτόχρονη επικράτησή της πραγµατο- 
ποιήθηκε µε µια σειρά εφευρέσεις από μελετητές, ή εφευρέτες όπως ονοµάστη- 
καν, σε µια σειρά κοινωνικές δραστηριότητες που έλυναν σοβαρά προβλήµατα. 
Συγκοινωνίες, επικοινωνίες, μεταφορές στεριάς και θάλασσας, αμυντικά και επι- 
θετικά συστήματα, πιο προηγμένα µέσα παραγωγής, προβλήµατα συγκέντρω- 
σης και διαφύλαξης πείρας και γνώσης. Λύθηκαν προβλήματα αστρολογίας και 
µια σειρά επιστημονικά προβλήµατα, προβλήµατα θετικών επιστημών. Αναζωο- 
γονήθηκε η φιλοσοφική σκέψη µε την πρώτη απαγκίστρωσή της από την κατα- 
πίεση της μεταφυσικής. 

Η ανάπτυξη αυτή, όπως ήταν φυσικό, γέννησε και καθιέρωσε ανθρώπινες σχε- 
σεις και νόες κοινωνικές λειτουργίες µε σημαντικότερη την μετατροπή της 
ανταλλαγής προϊόντων σε εμπορική πράξη µε την καθιέρωση σταθερού µέσου 
ανταλλαγής (χρήματος) σε παγκοινωνική και παγκόσμια κλίµακα. Τα πάντα έχα- 
σαν πια την ιδιότητα του προϊόντος και πήρανε οριστικά και αμετάκλητα την 
Ιδιότητα του εμπορεύµατος µε την δυνατότητα του καθορισμού για το κάθε τι 
µιας τιµής που μεταφραζόταν σε µια ποσότητα χρήματος. Αυτή η κοινωνική λει- 
τουργία νοµοτελειακά ήταν προορισµένη να επικρατήσει σε όλες τις ανθρώπι- 
νες σχέσεις και να ρυθμίζει τις κοινωνικές τάσεις και λειτουργίες. Το συγκε- 
ντρωτικό σύστηµα του φεουδαρχισμού, της παραγωγής και της ιδιοποίησης στη 
βάση της συγκεντρωτικής δύναμης του φεουδάρχη εξασθενούσε, έµπαινε στο 
περιθώριο, γιατί η εργασία για την παραγωγή μπορούσε τώρα να ονομαστεί µε 
κάποιο ποσό αμοιβής ή μίσθωσης. 


Η δυνατότητα µίσθωσης της εργασίας καθιέρωνε αποφασιστικά και αμετάκλητα 
µια νέα κοινωνική σχέση στην κύρια λειτουργία της κοινωνίας, στην παραγωγή. 


Μια νέα κοινωνική πραγματικότητα, κεφάλαιο και µισθωτή εργασία, ένα νέο κοι- 
νωνικό σύστηµα µε κύριο γνώρισμα την λειτουργική σύνθεση δύο αντίθετων και 
αλληλοεξαρτώµενων στοιχείων. Το κεφαλαιοκρατικὀ σύστηµα όπως ονοµάστη- 
κε. Εμφανίστηκε σε νηπιακή κατάσταση µε όλες τις δυνατότητες ανάπτυξης και 
επικράτησης. Η εξελικτική εξασφαλίζει την αναπτυξιακή πορεία, Χωρίς την συ- 
νειδητή δράση των ανθρώπων του νέου συστήµατος και την αντικατάσταση του 
παλιού. 


Γίνεται φανερό και αδιαμφισβήτητο ότι η γέννηση και η ανάπτυξη του κεφαλαιο- 
κρατικού συστήµατος είναι νοµοτελειακό αποτέλεσµα. Σαν τέτοιο έχει µια καθο- 
ρισµένη εξέλιξη ως την αντικατάστασή του απὀ το καινούργιο που θα γεννήσει 
και θα αναπτύξει η ίδια η εξέλιξή του. 


Το φεουδαρχικό σύστηµα, που ζούσε µε κύρια αντίθεση την αντίθεση φεουδαρ- 
χών και δουλοπαροίκων, τώρα µε την γέννηση της µισθωτής εργασίας και την 
αναπτυσσόμενη νέα σχέση παραγωγής, κεφάλαιο και µισθωτή εργασία, θα κλη- 
θεί να αντιµετωπισει ένα νέο ολοκληρωμένο κοινωνικό σύστημα µε την δική του 
ταξική σύνθεση. Κεφαλαιοκρατία και εργατική τάξη, που σηµαίνει τη δική τους 
λειτουργική σύνθεση στηριγµένη στην νοµοτελειακή του αντίθεση και µε όλες 
τις δυνατότητες ολοκληρωτικής επικράτησης. 


Έχει να αντιμετωπίσει λοιπόν µια νέα αντίθεση. Το αναπτυσσόμενο νέο σύστη- 
μα γίνεται καθημερινά η δύναμη που θα απορροφήσει το παλιό σύστηµα και θα 
το αντικαταστήσει σε όλα τα επίπεδα και τους τοµείς της κοινωνικής ζωής. 


Η νέα αντίθεση γίνεται έτσι η κύρια πια αντίθεση και αφήνει σε δεύτερη μοίρα 
την πρωταρχική αντίθεση του συστήµατος. 


Η κυριαρχία του καπιταλιστικού συστήµατος στον κύριο όγκο της παραγωγής 
και η εγκαθίδρυσή του στην πολιτική και την κοινωνική οξουσία σήμαινε µια µα- 

κρά και αποφασιστική εξελικτική πορεία. Πορεία όµως που ήταν ταυτόχρονα και 
εξέλιξη της δύναμης αντίθεσης που είναι ο κύριος συντελεστής της δξέλιξης 
του νέου συστήματος. 


Να µην ξεχνούµε ότι κάθε δύναμη που μπαίνει στην πορεία της κοινωνικής ϱξέ- 
λιξης σαν εξελικτική δύναμη είναι διττή. 


Είναι η δύναμη της λύσης προβλημάτων της αναγκαιότητας που την γεννά και η 
δύναμη της αντιμετώπισης της νέας πραγματικότητας που θα προκύψει από την 
λύση. ΠΗ οποία λύση είναι ήδη νοµοτελειακά προδιαγραμµένη. Αν η ατομική πρω- 
τοβουλία ήταν η δύναμη που έδωσε την δυνατότητα να γεννηθεί το νέο σύστη- 
μα, η δύναμη που το έκανε πραγματικότητα είναι η συλλογικότητα. 


Η δύναμη του ατμού και η δυνατότητα της χρησιµοποίησής του σαν κινητήρια 
δύναμη ήταν αποτέλεσµα της παρατηρητικότητας και της απόφασης που προέ- 
κυψε απὀ την πρωτοβουλία κάποιου. Η εφαρµογή του στην πράξη για την µηχα- 
νική κίνηση όµως ήταν και μπορούσε να ήταν µόνο αποτέλεσµα συλλογικής σκέ- 
Ψης και δράσης. 


Έτσι, κάθε τι που πραγματοποιούσε η ατομική πρωτοβουλία το έβαζε στην λει- 
τουργική ανάπτυξη και εξέλιξη η συλλογικότητα. 


Η μανιφακτούρα, το εργοστάσιο, το ατμόπλοιο, το τρένο συνόνωσαν την ενέρ- 
γεια, την προσπάθεια ομάδας ανθρώπων (παραγωγών) για όνα αποτέλεσμα. 
Ένα αποτέλεσµα συλλογικό µάλιστα. Ο καταμερισµός εργασίας στο ίδιο αντικεί- 
μενο παραγῶγής έκανε το αποτέλεσµα µια κοινωνική παραγωγή. 


Η αντικατάσταση του φεουδαρχισμού από το καπιταλιστικό σύστημα σε όλες 
της βαθμίδες, σε όλες της κοινωνικές λειτουργίες και η εγκαθίδρυσή του στην 
εξουσία έδωσε νεα επαναστατική έξελιξη αλλά ταυτόχρονα γέννησε αναγκαιό- 
τητες που µόνο η συλλογικότητα μπορούσε να αντιμετωπίσει. 


Ποιες είναι αύτες οι αναγκαιότητες; 


Μαζί µε την ατομική ιδιοκτησία στην µορφή της µονάδας παραγωγής και την 
ελεύθερη οργάνωση τέτοιας µονάδας από οποιονδήποτε και οπουδήποτε ήταν 
επόμενο να γεννηθεί και να αναπτύσσεται ο ανταγωνισμός στη διάθεση των 
εμπορευμάτων. 


Αύτος ο ανταγωνισμός έπρεπε να έχει κάποιο όριο, αύτη η ανάγκη δημιούργησε 
τα εθνικά κράτη µε τα εθνικά σύνορα µέσα στα οποία μπορούσε να λειτουργεί 
και να αναπτύσσεται η εθνική οικονοµία προστατευόµενη µε διάφορα µέτρα 
όπως δασμούς για ξένα εμπορέυµατα απαγορεύσεις εισαγωγών κ.τ.λ. 

Η εξέλιξη αύτη δημιούργησε την ανάγκη της οργάνωσης παραγωγικών μονάδων 
µε πανεθνική εμβέλεια. Οι µικρές επιχειρήσεις της ατομικής ιδιοκτησίας ήταν 
πια ανεπαρκείς και ασύµφορες. Η ραγδαία ανάπτυξη της τεχνολογίας και των 
επιστημών, ιδιαιτέρα των θετικών επιστημών, έκανε πιο σύνθετα τα παραγόμενα 

αντικείµενα, που δημιουργούσαν την ανάγκη πολυσύνθετων παραγωγικών µο- 
νάδων έτσι που καθιστούσαν την µονάδα της ατομικής ιδιοκτησίας ανίσχυρη να 
ανταποκριθεί. 


Αυτές οι ανάγκες γέννησαν τη συγκρότηση εταιρειών, μετοχικών εταιρειών µε 
µεγάλες και πολυσύνθετες µονάδες παραγωγής και µε παραγωγή πολυσύνθε- 
των εμπορευμάτων: Κινητήριων μηχανών για διάφορες χρήσεις, ατµοκίνητα βα- 
πόρια, τρένα, κ.τ.λ. 


Αύτη η δξέλιξη έβαλε τη σφραγίδα µίας νέας µορφής, την συλλογική ιδιοκτησία. 
Η παραγωγική ή εμπορική µονάδα, ανήκει σε µια ομάδα ιδιοκτητών. 


Αυτές οι µετοχικές εταιρείες που ξεκίνησαν στην αρχή µε περιορισμένο αριθµό 
μετόχων δεν άργησαν να εξελιχθούν σε δημόσιους οργανισμούς µε απεριόρι- 
στο αριθµό μετόχων, δηλαδή µε απεριόριστο αριθµό ιδιοκτητών. Ταυτόχρονα 
απέκτησαν πιο πολυσύνθετες παραγωγικές ικανότητες. Ο μεγάλος αριθµός Ιδιο- 
κτητών και η πολυσύνθετη λειτουργία και δραστηριότητα της παραγωγικής µο- 
νάδας επέβαλε νοµοτελειακά τρεις αλλες διαφοροποιήσεις της κοινωνικής λει- 
τουργίας. Ο σχεδιασμός και ο προγραμματισμός της παραγωγικής δραστηριό- 
τητας δεν μπορούσε να γίνει από τους ιδιοκτήτες, που μπορούσε να είναι εντε- 
λώς άσχετοι. Έπρεπε να γίνει από ειδικούς και μάλιστα από ομάδα ειδικών και 
εδώ επιβάλλεται η συλλογικότητα σαν δύναμη λύσης των αναγκαιοτήτων. 


Η διαχείριση µιας τέτοιας παραγωγικής µονάδας επίσης δεν µπορεί να γίνει από 
τους ιδιοκτήτες, και εδώ είναι απαραίτητοι οἱ εἰδικοί και μάλιστα ομάδα ειδικών. 
Έτσι η διαχείριση αποχωρίζεται οριστικά απὀ την ιδιοκτησία και περνά οριστικά 
στην συλλογικότητα. 


Αυτή η νοµοτελειακή εξέλιξη γέννησε την νέα δύναμη του σχεδιασμού της δι- 
εύθυνσης και της διαχείρισης της κοινωνικής λειτουργίας, της κοινωνικής παρα- 
γωγής και της κοινωνικής εξέλιξης. Είναι η ομάδα (τάξη) ανθρώπων που δεν εἷ- 
ναι κεφαλαιοκράτες, δεν ειναι εργάτες, είναι σχεδιαστές, διαχειριστές. Είναι 
επικεφαλής της όλης κοινωνικής λειτουργίας µε το χαρακτηριστικό πάντα της 
συλλογικότητας. 


Άλλη µια νοµοτελειακή εξέλιξη µέσα στο καπιταλιστικό σύστηµα είναι η αποφα- 
σιστική διαφοροποίηση στη µισθωτή εργασία. Η τρομερή ανάπτυξη της τεχνολο- 
γίας και της επιστήµης απαιτεί µια υψηλή γνώση από την εργασία ὡς χειριστής 
πλεον σύνθετου µέσου παραγωγής, έτσι που οδηγηθήκαµε στην ανάγκη µιας 
σύνθετης εργασίας σε σηµείο που να ανατρέπει αποφασιστικά το ισοζύγιο µετα- 
ξύ απλής και σύνθετης εργασίας. Δεν έχουµε στατιστικά δεδοµένα για αυτό το 
ισοζύγιο αλλά από τους αριθμούς των μαθητών και των φοιτητών Φαίνεται κα- 
θαρά ότι στην αγορά εργασίας κυριαρχεί η σύνθετη εργασία, πράγµα που σύμ- 
φωνα µε την φιλοσοφική αρχή «η ποσότητα αποφασίζει την ποιότητα». Η ποιό- 
τητα της εργασίας, ίσον και της εργατικής τάξης σαν κοινωνική τάξη, έχει 
διαφοροποιηθεί αποφασιστικά. 

Πρέπει να πούμε ότι µε την επικράτηση και την εγκαθίδρυση του καπιταλιστικού 
συστήµατος και την συγκρότηση επιχειρίσεων, εργοστασίων και γενικά παραγω- 
γικών μονάδων στηριγµένων στην µισθωτή εργασία φάνηκε καθαρά ότι σηµαντι- 
κόὀς αριθµός του πληθυσμού θα εξαρτά τη ζωή του από την μίσθωση, η οποία 
έµπαινε µέσα στη λειτουργία του ελεύθερου εµπορίου, δηλαδή η ζωή των εργα- 
τών ήταν πια µέρος του νόµου της προσφοράς και της ζήτησης. 

Γρήγορα έγινε αντιληπτό από την εργατική τάξη οτι η µισθωτή εργασία έπρεπε 
να απαλλαγεί απὀ την επίδραση αυτού του νόµου. 

Αυτή η αναγκαιότητα μπορούσε να λυθεί µόνο µε την δυναμική της συλλογικό- 
τητας. Γρήγορα συγκροτήθηκε το συνδικαλιστικό κίνηµα που συσπείρωσε τους 
εργάτες και αντιμετώπισαν συλλογικά το νόµο της προσφοράς και της ζήτησης 
επιβάλλοντας τα δίκαια και δικαιώματά τους που έδινε η δυναμική της πραγµατι- 
κότητας που δημιουργούσε η εξέλιξη του συστήµατος. 


Η ταξική συνείδηση που αναπτύχθηκε µέσα στην εργατική τάξη και η ταξική 
πάλη που οδήγησε πολλές φόρες σε συγκρούσεις κάθε µορφής μέχρι και ένο- 
πλες ήταν και είναι αποτέλεσµα της δράσης της δυναμικής της συλλογικότητας, 
βάση του νόµου της εξέλιξης του συστήµατος που την γέννησε (του καπιταλι- 
στικού συστήµατος) και που η παραπέρα εξέλιξη της προδιαγράφει την αντικα- 
τάσταση του. 


Αυτή η εξελικτική πορεία του καπιταλιστικού συστήματος συντελέστηκε τους 
τελευταίους τρεις αιώνες, 18ο έως τον 20ο αιώνα, κάτω από τους ίδιους νόµους 
της όλης ιστορικής κοινωνικής εξέλιξης. 


Πρέπει να πούμε ότι η αδυναμία των ανθρώπων, της κοινωνίας γενικότερα, να 
δει και να γνωρίσει τους νόμους της κοινωνικής εξέλιξης κάνει αυτή την κοινω- 
νική λειτουργία αργή δύσκολη και οδυνηρή. 


Έτσι η εξέλιξη που πραγματοποιήθηκε αυτούς τους αιώνες ήταν γεμάτη αντιθέ- 
σεις, συγκρούσεις, οικονομικές κρίσεις, πολέμους µε εκατομμύρια νεκρούς και 
ακρωτηριασµένους, µε τεράστιες καταστροφές σε κοινωνικό κεφάλαιο και ιστο- 
ρικά μνημεία. 


Η είσοδος της κοινωνικής εξέλιξης στον εικοστό αιώνα βρήκε τον κόσµο σε µια 
ανισόµερη ανάπτυξη, µε τις χώρες της δυτικής και κεντρικής Ευρώπης και της 
βόρειας Αμερικής µε ένα ανεπτυγμένο καπιταλιστικό σύστημα, µε µια βιοµηχα- 
γία (βαριά και ελαφριά) µε παγκόσμια εμβέλεια συγκροτημένη σε εθνικό Χαρα- 
κτήρα και βυθισµένη σε ένα αέναο και σκληρό ανταγωνισμό. Σε τρόπο που επι- 
δίδονταν σε µια σκληρή αντίθεση και πάλη για την απόκτηση επιρροής 
εμπορικής και γενικότερα οικονοµικής στον υπόλοιπο κόσµο, Νότια Αμερική, 
Ασία, Αφρική, Ωκεανία για εξασφάλιση αγορών και πρώτων υλών. 


Αυτός ο κόσμος που αποτελούσε την συντριπτική πλειοψηφία σε πληθυσμό και 
έκταση, ζούσε ακόµα την εποχή του φεουδαρχισμού και ως εκ τούτου αποτε- 

λούσε στόχο εκµετάλευσης τόσο σαν αγορά για τα βιομηχανικά προιόντα οσο 
και σαν πηγή πρώτων υλών για την βιομηχανία. Το μοίρασμα αυτού του κόσμου 
σε κατάκτηση σαν αποικίες ή σαν σφαίρες επιρροής οδηγούσε σε πολεμικές 
συγκρούσεις µε καταστροφικά αποτελέσµατα. Η είσοδος στον εικοστό αιώνα µε 
αυτή την πραγματικότητα και µε όλες τις προὐποθέσεις να ενταθούν οι κυκλικές 
οικονομικές κρίσεις υπερπαραγωγής, που σήμαινε συγκρούσεις για το μοίρασμα 
και το ξαναμοίρασµα του κόσμου, έθετε επιτακτικά την ανάγκη µίας νέας εξέλι- 
ξης που θα απέτρεπε την πισοδρόµηση του συστήµατος µέσα από της ίδιες του 
τις αντιθέσεις. 


Οι δυο παγκόσμιοι πολέμοι µέσα στο πρώτο μισό του αιώνα έδειξαν την άµεση 
ανάγκη της οριστικής λύσης του προβλήματος. 


Ποια ήταν η λύση; 

Έπρεπε να αναπτυχθεί και να ενισχυθεί η συλλογικότητα σε διεθνές επίπεδο, οι 
πολυεθνικές εταιρείες, οἱ πολυεθνικές τράπεζες, οἱ πολυεθνικές επιχειρήσεις, 
οι πολυεθνικές επιστημονικές και τεχνικές έρευνες, έπρεπε να προσεχθούν, να 
ενισχυθούν να λειτουργήσουν απρόσκοπτα. Μόνο τσι θα αμβλυθούν η ακόµα 
θα εξαλειφθούν οι συνθήκες ανταγωνισμού και συνεπώς οι κρίσεις υπερπαρα- 
γωγής. Ακόμα, µέσα από τις πολυεθνικές έπρεπε να παγκοσµιοποιηθεί η παρα- 
γωγή η οποία σ᾿ αυτο το επίπεδο θα υπερβεί το χαρακτήρα του εμπορεύµατος 
και θα πάρει το χαρακτήρα παραγγελίας αξιών χρήσης. Αεροπλάνων, πλοίων, 
σιδηροδρόμων, δορυφόρων, Μ.Μ.Ε. κ.τ.λ. 


Αυτη η παγκοσμιοποίηση εξασφάλιζε τη δυνατότητα παγκοσμιοποίησης ενός 
νέου συστήµατος παραγωγής που γεννιόταν µέσα απὀ την υπέρβαση της εθνι- 
κής οικονοµίας και την υπέρβαση των εθνικών συνόρων στο οικονομικό, το πολι- 
τιστικὀ, και το πολιτικό επίπεδο. Το νέο παγκόσμιο σύστηµα παραγωγής έπρεπε 
να στηριχτεί στη λειτουργία δυο κατηγοριών παραγωγής που λειτούργησαν νο- 
µοτελειακά στο εθνικό επίπεδο της καπιταλιστικής οικονοµίας. 


Η πρώτη κατηγορία είναι όλες οι επιχειρήσεις και όλοι οι κλάδοι που λειτουρ- 
γούν για την παραγωγή μηχανών και πρώτων υλών που έχουν προορισμό να 
µπουν στην λειτουργία παραγωγής καταναλωτικών αγαθών. 


Η δεύτερη κατηγορία είναι όλες οι επιχειρήσεις και λειτουργίες που προμηθεύ- 
ουνται τις μηχανές και της πρώτες ύλες απὀ την πρώτη κατηγορία και πραγµα- 
τοποιούν την παραγωγή καταναλωτικών αγαθών για το σύνολο του πληθυσμού. 


Οι δυο κατηγορίες παραγωγής έχουν άµεση αλληλοεξάρτηση που συντελείται 
πάντοτε προς όφελος της πρώτης κατηγορίας, γιατί οι αγοραστές των μηχανών 
παραγωγής αγαθών και των ημιεπεξεργασµένων πρώτων υλών από την πρώτη 
κατηγορία και η αναγκαία αντικατάσταση τους ύστερα από κάποιο κύκλο εργα- 
σίας, καθώς και ανταλλακτικά, όπως και την κατανάλωση των πρώτων υλών, 
εξαρτά την δέυτερη κατηγορία και από άποψη κοστολόγησης των προιόντων. 

Αυτή η εξάρτηση που γίνεται απόλυτη µε την παγκοσμιοποίηση της αγοράς κά- 
« νει δυνατή την καθιέρωση ενός παγκόσμιου συστήµατος παραγωγής και εµπο- 
ρίας κάτω από τον απόλυτο έλεγχο της πρώτης κατηγορίας παραγωγής που σή- 
μερα ανήκει στις πολυεθνικές εταιρείες, στις πολυεθνικές τράπεζες και που για 
λόγους παραπλάνησης των λαών τις θεσµοθέτησανε οι «Επτά πλουσιότερες 
χώρες του κόσμου». 


Αυτές οι υποδιαιρέσεις που νοµοτελειακά λειτούργησαν σε εθνική κλίµακα 
έπρεπε να λειτουργήσουν σαν παγκόσμια λειτουργία αποφασιστικά και άµεσα 
προπαντών συνειδητά και σχεδιασμένα σαν παγκόσμιο σύστηµα παντιότροπα. 


Έτσι αµέσως µετά τον δέυτερο παγκόσμιο πόλεμο υιοθετήθηκε από όλες τις 
ανεπτυγμένες χώρες, Επτά ανεπτυγμένες χώρες, και τέθηκε σε εφαρµογή. 


Οι αποικίες αφέθηκαν ελέυθερες ικανοποιώντας έτσι το αίτηµα τῶν Λαών για 
λευτεριά. από διεθνείς τράπεζες και δανειστικούς οργανισμούς δοθήκανε δά- 
νεια µε τα οποία οι καθυστερημένες (υπανάπτυκτες) χώρες µπόρεσαν και προ- 
μηθεύτηκαν μηχανές, εργαλεία για την εκβιοµηχάνηση της γεωργίας, την ίδρυ- 
ση και την λειτουργία µεταποιητικής βιομηχανίας, πρώτες ύλες για αυτή την 
εκβιοµηχάνηση, πετρέλαια και άλλες ενεργειακές δυνάμεις, μηχανήματα για 
την ανάπτυξη της ηλεκρενέργειας. ΠΗλεκτρονικούς εγκεφάλους και Μ.Μ.Ε. Το 
παγκόσμιο σύστηµα παραγωγής γινόταν την δεκαετία του '60 µια πραγµατικότη- 
τα, όλα πια έπρεπε να μπουν σε µια και µόνο τροχιά λειτουργίας και εξέλιξης. 


Εδώ είναι αναγκαία µια ανάλυση αυτής της νέας πραγματικότητας. 

Μια ανάλυση 
της πραγματικότητας 
στον κόσµο σήµερα 


της ζωής µας. Αυτό δεν αμφισβητήθηκε απὀ κανένα. Το ερώτημα που 

μπορούσε να τεθεί και το οποίο εξετάσαµε µε ό,τι εκθέσαµε πιο πάνω εἰ- 
ναι: Αυτή η πραγματικότητα είναι µια εξέλιξη που επιβλήθηκε από µια νοµοτέ- 
λεια; ή µια εξόλιξη που την σχεδιάζουν, την οργανώνουν και την επιβάλλουν 
ορισμένα συμφέροντα ορισμένων ανθρώπινων οµάδων; 


Ζ ούμε µια παγκοσμιότητα που καλύπτει όλους τους τοµείς και τα επίπεδα 


Με την ανάλυση της εξελικτικής πορείας της ανθρωπότητας που έγινε, πιστεύ- 
ουμε πως δίνεται µε πειστικό τρόπο η απάντηση ότι η πραγματικότητα στον κό- 
σµο σήµερα είναι αποτέλεσµα µόνο της νοµοτελειακής εξέλιξης, και σαν τέτοια 
ήταν αναπόφευκτη. 


Μπορούμε και επιβάλλεται να κάνουμε µια ανάλυση αυτής της πραγµατικότη- 
τας, να δούµε την σύσταση της, την λειτουργία της, τους στόχους της, τις δυνα- 
τὀτητές της, τις τάσεις της, τις αντιθέσεις της και τις αναγκαιότητες που γεννά. 
Μέσα από µια τέτοια ανάλυση θα βρούμε την εξελικτική πορεία και το νοµοτε- 
λειακό της μέλλον. 


Η σύσταση της 


Είναι φανερό ότι η εξελικτική δύναμη που γέννησε και ανέπτυξε αυτή την αν- 
θρώπινη σχόση ὡς το επίπεδο της παγκοσµιότητας είναι η συλλογικότητα. Αυτή 
όµως η συλλογικότητα σ’᾿ αυτό το στάδιο δεν ήταν ούτε μπορούσε να ήταν κα- 
θολική. Είναι φανερό ότι συμμετέχουν σ’᾿ αυτή τη συλλογικότητα οι οµάδες αν- 
θρώπων που μπορούν και παίζουν κάποιο αποφασιστικό ρόλο στην οργάνωση, 
τον προγραμματισμό, τη διαχείριση και τη διεύθυνση της παραγωγής, της κοινῶ- 
νικής λειτουργίας γεννικότερα. Αυτοί είναι οι άνθρωποι που κατέχουν ή ελέγ- 
χουν το κοινωνικό κεφάλαιο, οι σχεδιαστές, οἱ διαχειριστές, οι διευθυντές, της 
παραγωγής και της όλης κοινωνικής λειτουργίας. 

Αυτές οι οµάδες περιορίζονται σ'ένα μικρό αριθµό ανθρώπων. Οι δημιουργοί 
(έτσι να χαρακτηρίσουµε τις οµάδες των ανθρώπων που εκτελούν τα προγράµ- 
µατα παραγωγής και ανάπτυξης, νοουμένου ότι ο όρος εργάτες δεν αποδίδει 
σήµερα σωστά την κοινωνική λειτουργία που εκπληρώνουν) είναι και παραμµέ- 
νουν ακόµα έξω απὀ την λειτουργία, οργάνωση και διεύθυνση της όλης κοινωνι- 
κής λειτουργίας. 


Έτσι, η παγκοσμιότητα σήµερα συνιστάται στην συλλογικότητα των δυνάμεων 
που κατέχουν ή ελέγχουν τον κοινωνικό πλούτο και τις τάξεις των ανθρώπων 
που κατέχουν την ικανότητα και την θέση της οργάνωσης, τον προγραμματισμό 
και την διεύθυνση της όλης κοινωνικής λειτουργίας, µε τους δημιουργούς να πε- 
ριορίζονται στην συλλογική δράση για την εκτέλεση των προγραμμάτων. 


Η πραγματικότητα που τη γέννησε 


Η παγκοσμιότητα μπορούσε να γεννηθεί και να στηρίξει την ανάπτυξή της στην 
υπάρχουσα πραγματικότητα. Το πρώτο στοιχείο της υπάρχουσας πραγµατικότη- 
τας ήταν η ανισόµερη ανάπτυξη των χωρών και των περιφερειών στον κόσµο. 


Μια µικρή οµάδα χωρών, κυρίως στην Δυτική και κεντρική Ευρώπη, τη βόρεια 
Αμερική και την Ιαπωνία, είναι ανεπτυγμένες στη βιομηχανία, την τεχνολογία, 
τις επιστήµες, στην κοινωνική οργάνωση, στα µέσα συγκοινωνίας και επικοινω- 
νίας και γενικά σε όλους τους τοµείς. 


Ο υπόλοιπος κόσμος η Ασία, η Αφρική, η Λατινική Αμερική και η Ωκεανία, ήταν 
βυθισμένες στην καθυστέρηση σε όλους τους τοµείς, µε εξαίρεση ορισμένες 
χώρες που ήταν στον δρόµο κάποιας εξέλιξης. 


Το δεύτερο στοιχείο ήταν η λειτουργία του καπιταλιστικού συστήµατος στηριγ- 
µένου στις δυο κατηγορίες παραγωγής. Αυτό το στοιχείο, που διαμορφώθηκε 
στην εξελικτική πορεία του συστήματος, συγκέντρωσε την πρώτη κατηγορία πα- 
ραγωγής, τη βαριά βιομηχανία και την πρωταρχική επεξεργασία πρώτων υλών 
σε λίγες χώρες και λίγες οµάδες παραγωγών και δημιούργησε µια απόσταση 
από τη δεύτερη κατηγορία της παραγωγής καταναλωτικών αγαθών, την οποία 
όµως µπορεί να ελέγχει και από άποψη εμπορικής διακίνησης. 


Το τρίτο στοιχείο ήταν η τροµερή δυνατότητα ανάπτυξης της τεχνολογίας µε 
βάση την ανάπτυξη που έδωσε η δραστηριότητα που δημιούργησε ο Β’ Παγκό- 
σµιος Πόλεμος. 


Το τέταρτο στοιχείο ήταν εκφρασµένη επιθυμία των λαών για ειρήνη, συνεργα- 
σία και αλληλεγγύη που εκφράστηκε µε την εγκαθίδρυση των Ηνωμένων Εθνών 
και τις διακυρήξεις µέσα από την συλλογική προσπάθεια των λαών. 

Μέσα απὀ αυτή την πραγματικότητα πρόβαλε η παγκοσμιότητα µε πρωταρχικό 
και αποφασιστικό κοινωνικό στοιχείο τις πολυεθνικές εταιρείες, οι οποίες στη 
βάση της συλλογικότητας του διεθνούς κεφαλαίου και του διεθνούς επιστηµονι- 
κού και διαχειριστικού δυναμικού πραγματοποίησαν τεράστιες παραγωγικές µο- 

νάδες κατασκευής αεροπλάνων, πλοίων, σιδηρόδροµων, Μ.Μ.Ε. όλων των τύ- 
πων, διαστηµοπλοίῶν, δορυφόρων, τεράστιων σύγχρονων οπλοστάσιων, µεγά- 
λων έργων υποδομής, αυτοκινήτων, καλιεργητικών και άλλων μηχανημάτων γε- 
ωργικής χρήσης, καλύπτοντας ολόκληρο το φάσμα τις βαριάς βιομηχανίας όπως 
και της πρωτοβάθμιας επεξεργασίας των πρώτων υλών. 

Μέσα σ’᾽ αυτή τη συλλογικότητα του κεφαλαίου και του ανθρώπινου δυναμικού 
δεν έχει ούτε µπορεί να διατηρηθεί οποιοδήποτε εθνικό χρώμα ή ιδιότητα ούτε 
να έχει τάσεις εθνικής τοποθέτησης ή ροπές τέτοιας τοποθέτησης. Η έννοια 
του έθνους δεν είναι πια στοιχείο της παραγωγής ή του εµπορίου. Η επικράτηση 
της έννοιας της παγκοσµιότητας στην παραγωγή και το εµπόριο πρέπει να’ ναι 
οριστική. 


Η παγκοσμιότητα σαν οικονομικό σύστηµα θα λειτουργήσει σωστά και θα ανα- 
πτυχθεί µόνο µέσα από τη σωστή λειτουργία των δυο κατηγοριών παραγωγής 
σαν µια αδιαίρετη ενότητα και λειτουργία. 


Η πρώτη κατηγορία παραγωγής (η βαριά βιομηχανία) προμηθεύει τη βιομηχανία 
παραγωγής αγαθών µε όλο το μηχανικό εξοπλισμό και ανταλλακτικών µε τις 
ημιεπεξεργασµένες πρώτες ύλες, µε τις ενεργιακές δυνάμεις σε κοστολόγιο 
που αποφασίζει η ίδια. 


Με αυτή τη σχόση γίνεται φανερό ότι η εξάρτηση της δεύτερης κατηγορίας από 
την πρώτη είναι απόλυτη. 

Ακόμα η εξάρτηση γίνεται σκληρότερη από το γεγονός ότι και στον τοµέα του 
εμπορίου συγκροτήθηκαν πολυεθνικά συγκροτήµατα που απὀ την µια κατανξ- 
µουν την παραγωγή µε παραγγελίες παγκοσμιοποιώντας έτσι την µισθωτή εργα- 
σία, καθιερώνοντας και αναπτύσσοντας τον ανταγωνισμό εργατικού κόστους 
και απὀ την άλλη, σαν οι αγοραστές και οι µεταπράτες της παραγωγής αγαθών, 
μπορούσαν να καθορίζουν τις τιµές που αγοράζουν στη βάση της προστιθέµε- 
νης αξίας και στην συνέχεια να καθορίζουν άνετα τιµές πώλησης στους κατανα- 
λωτές, χρήστες. 


Με αυτό το σύστηµα παραγωγής και εµπορίας πραγματοποιείται ένα συγκε- 
ντρωτικό σύστηµα που δένει και ελέγχει την παγκόσμια παραγωγή και οικονο- 
µία, λέγχει και καθορίζει την ανάπτυξη των χωρών και των περιφερειών που 
λειτουργούν στην δεύτερη κατηγορία παραγωγής, εξασφαλίζει στο ψηλότερο 
βαθμό την συλλογικότητα του κεφαλαίου σε παγκόσμια κλίµακα αποφεύγοντας 
ή αμβλύνοντας αποφασιστικά τις αντιθέσεις και τον ανταγωνισμό. Με τον έλεγ- 
χο και την πρωτογενή επεξεργασία των πρώτων υλών και την διαχείριση τους 
στην αγορά για την περαιτέρω και ολική επεξεργασία αποκλείει και ελέγχει τη 
δηµιουργία και την ανάπτυξη άλλου κέντρου βαριάς βιομηχανίας εξασφαλίζο- 
ντας έτσι τη ζωή, την ακεραιότητα και την ανάπτυξη της µονολιθικότητας του 
συστήµατος. 


Ἠδη το σύστηµα της παγκοσµιότητας στην παραγωγή και το εμπόριο θεσµοθε- 


19 


τήθηκε σαν «η οµάδα των Επτά βιομηχανικών χωρών» και αυτή η θεσµοποίηση 
δεν περιορίστηκε στον οικονομικό τοµέα, προωθήθηκε στον πολιτικό τοµέα µε 
τάση να υπερφαλαγγίσει τα Η.Ε. και να αποφασίζει για την τύχη των λαών. 


Ακόμα, µε την οικονομική δύναμη που διαθέτει έθεσε υπό τον έλεγχο του όλα 
τα κέντρα έρευνας επιστρατεύοντας όλο το άξιο ανθρώπινο δυναμικό να λει- 
τουργεί να σκέφτεται και να δραστηριοποιείται προς όφελος µόνο του συστήµα- 
τος. 


Η επιστήµη, η τεχνολογία, δραστηριοποιούνται, λειτουργούν και δουλεύουν 
µόνο κάτω από τον έλεγχο και προς όφελος του συστήµατος. 


Τα κέντρα αποφάσεων αυτού του συστήµατος 


Η υπόσταση και η λειτουργία του στηρίζονται στην νοµοτελειακη του φύση, ση- 
μαίνει πως ζει και λειτουργεί µε βάση τους νόμους που το γέννησαν και την δυ- 
ναµική της εξελικτικής πορείας που καθορίζουν αυτοί οι νόμοι. 


Οι θέσεις και αποφάσεις που παίρνει για αντιθέσεις, για κοινωνικά προβλήµατα 
που προκύπτουν, για προβλήματα αναπαραγωγής του, λειτουργούν οι µηχανι- 
σµοί διεύθυνσης και προγραμματισμού των πολυεθνικών, τους οποίους διαθέ- 
τουν σε µεγάλη έκταση και δυναμισμό, που αν και δεν είναι θεσμοθετηµένοι και 
δεν είναι γνωστοί στους λαούς έχουν µια µονιµότητα και δρουν άµεσα και απο- 
τελεσματικά. 


Η αναπαραγωγή του συστήµατος εξασφαλίζεται µέσα από την απρόσκοπτη λει- 
τουργία του. Αυτή η απρόσκοπτη λειτουργία πρέπει να προστατευτεί µε όλους 
τους τρόπους. Γι’ αυτό, σ᾿ αυτό το στάδιο όλος ο δυναµισµός των μηχανισμών 
του είναι αφοσιωμένος στο έργο της προστασίας. 


Οι κίνδυνοι που απειλούν το παγκόσμιο σύστηµα είναι: Η πιθανότητα να συγκρο- 
τηθούν άλλα βιομηχανικά κέντρα µε την δυνατότητα να διαθέτουν και να ελέγ- 
Χουν πηγές πρώτων υλών και ενεργειακής δύναμης οπότε θα μπορούν να θέ- 
σουν υπό τον ἐλεγχό τους και την εξάρτηση τους τµήµατα και περιφέρειες του 
κόσμου της δεύτερης κατηγορίας παραγωγής µε την δυνατότητα να αναπτυ- 
Χθεί ανταγωνισμός ανάµεσα σε δυο κέντρα και διάσπαση της παγκοσµιότητας. 
Αυτή η πιθανότητα είναι ορατή µέσα απὀ µια ανάπτυξη της Ρωσίας και της Κί- 
νας, χώρες και οικονομίες µε µεγάλη έκταση, µε πηγές πρώτων υλών και ενέρ- 
γειας και ακόµα µε, εν πολλοίς, υψηλή τεχνολογία. 


Η Ρωσία, ένα µεγάλο υπόλοιπο της Σοβιετικής Ένωσης που έπαιξε ρόλο υπερ- 
δύναμης και του ενός σκέλους της παγκόσμιας πολεμικής δύναμης και της πα- 
Υκόσµιας ισορροπίας «ειρήνης» και συνεργασίας, παρόλο που διατηρεί την µε- 
Υάλη και υπολογίσιµη έκταση, την δυνατότητα πρώτων υλών και ενεργειακής 
δύναμης, παρόλο που κατέχει µια υπολογίσιµη βαριά βιομηχανία και µια υψηλή 
τεχνολογία, έµεινε χωρίς κεφάλαια λειτουργίας και εξέλιξης πράγµα που την 
κάθιστά ανίσχυρη να ακολουθήσει τον ρυθµό και τη ροή της εξέλιξης και συνε- 

πώς ανίκανη να παίζει το ρόλο κέντρου παγκόσμιας παραγωγής. 


Ακόμα, η υποταγή της περαιτέρω λειτουργίας και εξέλιξής της, στη δανειοδότη- 
σἠ της από τα κέντρα κεφαλαίων του παγκοσμίου συστήµατος και µε τις επεν- 
δύσεις στην οικονομία της από το διεθνές κεφάλαιο την οδηγούν αναπόφεκτα 
στον ρόλο της εξαρτημένης οικονοµίας από το παγκόσμιο σύστημα. 


Η Κίνα, µια άλλη µεγάλη χώρα σε έκταση, πληθυσμό, πρώτες ύλες και ενέργεια, 
είναι ένας ορατός κίνδυνος. Για την ώρα, το γεγονός ότι η βαριά βιομηχανία 
της υπάρχει και αναπτύσσεται κάτω από την ιδιοκτησία και τον έλεγχο της κρα- 
τικής εξουσίας την κάνει ανίσχυρη να αναπτύξει προγράµµατα για τάσεις πα- 
γκοσμιότητας και εξάρτησης άλλων λαών µε την εξάρτηση της µεταποίησης. 


Το μέλλον για την ώρα δεν είναι προβλεπτό. Πάντως το παγκόσμιο σύστηµα 
αναπτύσσει µια διπλή δραστηριότητα. Πρώτον, προσπαθεί να επηρεάσει την 
ανάπτυξη της µε επενδύσεις και δεύτερο έχει ανοικτό ένα πλατύ µέτωπο «αν- 
θρωπίνων δικαιωμάτων» µε το οποίο, εκτός της επίδρασης που µπορεί να εξα- 
σκήσει, προετοιμάζει µια επέµβαση αν οι συνθήκες και το ισοζύγιο δυνάμεων το 
επιτρέψουν κάποτε. 


Ευρωπαϊκή Ένωση 


Είναι πολύς κόσμος, πολιτικές οµάδες, πολιτικά κόμματα, πολιτικοί ηγέτες, ακό- 
μα και Χώρες που αισθάνονται ανασφάλεια από το γεγονός ότι η διάλυση της 
Σοβιετικής Ένωσης άφησε στο διεθνές πεδίο µια µόνο υπερδύναμη και μάλιστα 
καπιταλιστική, που είναι στη φύση της να θέλει να θέσει υπό την επιρροή της 
όλο τον κόσµο, που αυτό θα σηµαίνει µια εποχή καταστροφική για τους λαούς. 


Αυτή η άποψη θέλει να βλέπει κάποια ελπίδα στην Ε.Ε. να ανδρωθεί, να ξεπερά- 
σει της δυσκολίες της και να αποτελέσει τον αντίποδα της αμερικανικής προ- 
σπάθειας να ελέγχει τον κόσµο. Αυτή η άποψη είναι ανεδαφική, επιπόλαιη και 
υποκειμενική. Γιατί πρώτα δεν λαμβάνει υπόψη ότι τα ευρωπαϊκά κεφάλαια µετά 
τον Β' Παγκόσμιο Πόλεμο βρήκαν καταφύγιο και σιγουριά στις πολυεθνικές. Τα 
αγγλικά κεφάλαια πρωτοστατήσανε στην πορεία προς την παγκοσμιότητα και 
ακολούθησαν όλα τα άλλα που εγκαταλείψανε τον εθνικό χαρακτήρα τους Οἰκο- 
δοµώντας το σύστηµα της παγκοσμµιότητας. 

Ἠδη, οι τέσσερις απὀ τις επτά χώρες που αποτελούν την κορυφή της παγκο- 
σµιότητας είναι ευρωπαϊκές, πώς λοιπόν θα γίνουν ο αντίποδας της; 


Η καταγωγή αυτής της άποψης είναι στον υποκειμενικό κόσµο των επιθυμιών 
που δεν µπορεί να παρακολουθεί τις νέες πραγματικότητες και λειτουργίες, εἰ- 
ναι κολλημένη στις πραγματικότητες του παρελθόντος: τα δυο παγκόσμια στρα- 
τόπεδα µε τον ανταγωνισμό της πολεμικής ισχύος. 


Μα, ευτυχώς, η ιστορία δεν πάει προς τα πίσω. 
Ο ψυχρός πόλεμος και ο ανταγωνισμός για την ισχυρότερη πολεμική μηχανή 

εγκαταλήφθηκε κάτω από την πίεση των λαών και γιατί µε µαθηµατική ακρίβεια 
οδηγούσε στην ολοκληρωτική καταστροφή της ανθρωπότητας. Η επιθυμία να 
επανέλθει, η άποψη ότι κακώς εγκαταλήφθηκε, είναι αρνητική υποκειμενική και 
παιδιάστικη. 


Οι αναγκαιότητες που γεννά η σηµερινή πραγματικότητα δίνουν άλλες αντιθέ- 
σεις που επιβάλλουν άλλες δραστηριότητες για την κοινωνική εξέλιξη προς τα 
µπρός. 

Να εγκαταλειφθεί λοιπόν η ιδέα της Ε.Ε. σαν αντίποδας της αμερικανικής κυ- 
ριαρχίας στον κόσµο. Να δούµε την Ε.Ε. σαν µέρος και στοιχείο του παγκό- 
σµιου οικονομικού συστήµατος που δένει την περιοχή της µε το σύστηµα και 
δµποδίζει την ύπαρξη, την γέννηση και την ανάπτυξη τάσεων ανεξάρτητης ανά- 
πτυξης. Τα καμώματα των πολιτικών κομμάτων και των κυβερνήσεων είναι για 
να διασκεδάζουν και να συγκρατούν τις αντιδράσεις των λαών. Στην πράξη κα- 
µιά προοδευτικότητα για σωστή εξέλιξη δεν υπάρχει. 


Η λειτουργία, η ανάπτυξη και η αναπαραγωγή του συστήµατος εξασφαλίζεται 
αν σταματήσει η δράση των δυνάμεων της εξέλιξης που γεννούν και δραστηριο- 
ποιούν οι αναγκαιότητες. Αυτό επιτυγχάνεται αν και εφόσων ενώ αναπτύσσεται 
και εδραιώνεται η συλλογικότητα στην ανώτερη βαθµίδα του συστήµατος στη 
βάση του δρουν και αναπτύσσονται ακριβώς οι αντίθετες δυνάμεις. 


Η παραγωγή στη δεύτερη κατηγορία να διασπαστεί σε µικρές και μικρομεσαίες 
µονάδες. Τέτοιες µονάδες έχουν µικρές αξιώσεις και ελέγχονται πιο εύκολα και 
αποτελεσματικά. 


Οι οργανωμένες κοινωνίες σε χώρες κράτη να διασπαστούν στα μικρότερα µε- 
γέθη ξεσηκώνοντας τις εθνότητες στη βάση των ανθρώπινων δικαιωμάτων, του 
ατόμου και όχι της ομάδας, ή της κοινωνικής οργάνωσης. 


Το γεγονός ότι πλείστες εθνότητες έζησαν χρόνια κάτω από την κυριαρχία 
ισχυρότερων εθνοτήτων και του γεγονότος ότι η πορεία προς την παγκοσµιότη- 
τα οίναι επιθυμητή µέσα από την ανάπτυξη του εθνικού πολιτισμού προσφέρο- 
νται για αντιδράσεις, κινητοποιήσεις, µέχρι και εξεγέρσεις για ανεξαρτησία µε 
τότοια διάθεση που να παραγνωρίζουν ότι στην σηµερινή πραγματικότητα οἱ µι- 
κρές κοινωνίες είναι καταδικασµένες να ζουν υπό την εξάρτηση μεγάλων συνό- 
λων. 


Οι μυστικές υπηρεσίες και οι παρακρατικές οµάδες δράσης που χρηματοδοτού- 
νται απὀ τα μυστικά κονδήλια και τα κέντρα των πολυεθνικών οικονομιών και 
των παγκόσμιων οικονοµικών οργανισμών αναλαμβάνουν το έργο της διάσπα- 
σης των λαών, τις αντιθέσεις, τις συγκρούσεις ως το σηµείο που να δικαιολο- 
γούν την επέµβαση των μεγάλων ως ειρηνοποιών. 


Η διάλυση της Σοβιρτικής Ένωσης, της Γιουγκοσλαβίας, οι εξεγέρσεις των Φφυ- 
λών στην Αφρική, στην Ασία, παλιές εχθρότητες εθνοτήτων στην Ευρώπη που 

διατηρούνται και δραστηριοποιούνται. Η κατάσταση στην Μέση Ανατολή µε το 
Ισραήλ στην Ανατολική Μεσόγειο µε το Κυπριακό και το πρόβλημα στις σχέσεις 
Ελλάδας - Τουρκίας και τέλος στα Βαλκάνια µε το πρόβλημα στο Κόσοβο και 
την επίθεση ενάντια στην Γιουγκοσλαβία. 


Η διάσπαση που επτυγχάνεται να µονιμοποιείται και να συντηρείται σαν τότοια 
ἐτσι που να αναπαράγεται όσο γίνεται για μεγαλύτερη διάρκεια. Έτσι η κάθε 
λύση που δίνεται από τους ειρηνοποιούς και τους «προστάτες του διεθνούς δι- 
καίου» να είναι τέτοια που να συντηρεί την αντίθεση και την εχθρότητα. Αυτό 
εξασφαλίζει την αδυναμία συμφιλίωσης των λαών και συνεπώς την αδυναμία 
της συνεννόησης και της σύμπτυξης ενώσεων. 


Ακόμη, ὠθεί στη συντήρηση και την ανάπτυξη της ανασφάλειας, συνεπώς εξω- 
θείτους λαούς στους εξοπλισμούς έτσι που να ευημερεί η πολεμική βιομηχανία 
που την κυριαρχούν και την λειτουργούν τα πολυεθνικά συγκροτήµατα. 

Ο άνθρωπος σαν µονάδα, 
σαν προσωπικότητα, 
µέσα στην παγκοσμιότητα 


του ανθρώπου σαν µονάδας από τα άµεσα και τα καθηµερινά προβλήµα- 
τα. Η αποξένωση απὀ την ομαδική ὁράση και συμπεριφορά για τη λύση 
τέτοιων προβλημάτων. 


Ε νας μεγάλος στόχος των εγκεφάλων του συστήµατος είναι η αποξένωση 


ΠΗ µεγάλη δύναμη που γεννά, που προάγει και που εδραιώνει την παγκοσμιότητα 
είναι η τεράστια εξέλιξη των Μ.Μ.Ε (ραδιόφωνο, τηλεόραση, δορυφόροι κ.τ.λ.) 
όλα αυτά απὀ την αρχή της γέννησής τους και της ανάπτυξής τους είναι στα χέ- 
ρια μεγάλων οικονομικών συγκροτημάτων που τα χρησιμοποιούν για να σερρί- 
ρουν σ’᾿ όλο τον κόσµο, σ᾿ όλες τις γλώσσες, ένα πολιτισμό, ένα τρόπο σκέψης, 
συμπεριφοράς και γενικά τρόπο ζωής που να υπηρετεί τους σκοπούς και τα γε- 
νικότερα σχέδια της δικής τους παγκοσµιότητας. Πολλές φορές απέδειξαν στην 
πράξη ότι διεξάγουν µια προπαγάνδα µε ορισμένους στόχους χρησιμοποιώντας 
ανακρίβειες, ψεύδη και φτιακτά «γεγονότα». Έτσι, έχουν τη δύναμη να παρα- 
πλανούν και να διαμορφώνουν µαζική Ψυχολογία όπως την θέλουν, να διαµορ- 
Φώνουν απόψεις και δραστηριότητες στις λαϊκές µάζες. 


Με αυτή τη χρήση των τροµερών αυτών µέσων αυτής της δύναμης, έχει ήδη δη- 
µιουργηθεί µια πραγματικότητα που από τη µια βοηθά το οικονομικό σύστημα να 
ζει, να αναπτύσσεται και να αναπαράγεται, ενώ απὀ την άλλη δυσκολεύει την 
κοινωνική πορεία προς τα µπρος, αδυνατίζοντας τη δράση των εξελικτικών δυ- 
νάµεων. 


Αυτή η πραγματικότητα φαίνεται στα γεγονότα που κυριαρχούν στη ζωή µας 
σήµερα. 


Η οικογένεια, ο πρώτος και κύριος πυρήνας κοινωνικής ζωής που έδενε τους αν- 
θρώπους στα προβλήµατα της ζωής, που έπαιρνε ο άνθρωπος τα πρώτα ζωντα- 
νά δείγµατα κοινωνικής συμπεριφοράς, σήµερα έχασε το ρόλο της σαν κοινωνι- 
κή µονάδα. Σαρώθηκε από την τηλεόραση και το ραδιόφωνο που έχουν ότοιµα 
διδάγµατα κοινωνικής συμπεριφοράς µε χίλιους τρόπους. 

Η κοινότητα (το χῶριό, η γειτονιά) που παλιά ήταν η άλλη βαθµίδα κοινωνικότη- 
τας, ὑπερφαλαγγίστηκε απὀ τις µεγάλες κοινωνικές οµάδες (ποδοσφαίρου, τρα- 
γουδιστών, ηθοποιών και άλλων συγκροτημάτων) που τα µέσα μαζικής ενημέ- 
ρωσης προωθούν και που οι άνθρωποι κατατάσσονται σ᾿ αυτά για να είναι στο 
σύγχρονο πνεύμα. 


Αυτή η κατάσταση καταστρέφει την κοινωνικότητα των ανθρώπων, αποξενώνο- 
ντάς τους από την ομάδα της άµεσης επαφής και συνεργασίας και κατατάσσο- 
ντάς τους στην µεγάλη, αλλά ιδεατή ομάδα. Είναι, λέει Οµονοιάτης, Αποελί- 
στας, είναι λέει µε-τον Μάικλ Τζάκσον, είναι λέει µε την Άρσεναλ, κ.τ.λ. 


Τα άµεσα προβλήματα του περιβάλλοντος, της καθημερινής ζωής, που είναι 
έργα της κοινωνικής ομάδας του χρόνου και του χώρου που ζούμε καθημερινά, 
παραμερίζονται άλυτα, πράγμα που κάνει τη ζωή δυσκολότερη, πιο οδυνηρή. 


Ακόμα, η παιδεία µέσα από την οποία ο άνθρωπος αποκτούσε τη γνώση και την 
ιστορική πείρα της κοινωνικής ζωής, µέσα απὀ την οποία αποκτούσε τα ιδανικά 
και τα πρότυπα, ανατινάσσεται κυριολεκτικά από τον πολιτισμό που σερβίρουν 
καθημερινά και αδιάκοπα τα Μ.Μ.Ε. µε τα δικά τους πρότυπα βίας, απάτης, 
εξαλλοσύνης και κάθε αντικοινωνικής τάσης και διαφθοράς. 


Στον σημερινό κόσµο ο δημιουργός έχασε εντελώς την ταυτότητα του, την άφη- 
σε στο χωνευτήρι της κοινωνικής, της συλλογικής παραγωγής, είναι στην κάθε 
φίρμα της παγκόσμιας παραγωγής, ακόµα είναι στην κάθε πολιτιστική ομάδα, 
αθλητισμού, τραγουδιού κ.τ.λ. 

Το µόνο καταφύγειο που όµεινε στον άνθρωπο για να δείξει την ταυτότητά του, 
είναι η κατανάλωση. Να βάλει τα πιο σύγχρονα ρούχα, να έχει τα πιο μοντέρνα 
παπούτσια, να κυκλοφορεί µε το πιο σύγχρονο αμάξι µε την πιο σύγχρονη µηχα- 
νή, να έχει το πιὸ σύγχρονο και το πιο µεγάλο σπίτι, γενικά να Φαίνεται και να 
διακρίνεται στην κατανάλωση. Έτσι τον θέλει το σύστηµα, µέσον κατανάλωσης 
και µόνο. Επίκεντρο του πολιτισμού που λανσάρει το σύστημα είναι το κυνήγι 
της κατανάλωσης. 

Αυτή την πραγματικότητα ζούμε σήµερα, γίναμε όλοι παιγνίδια του οικονομικού 
συστήµατος, της συλλογικότητας, του κεφαλαίου και της τάξης των διευθυ- 
ντών. | 

Με αυτές τις πραγματικότητες που δημιουργεί το οικονομικό σύστηµα της πραγ- 
µατικότητας, πού πάμε; 

Από τα προγράµµατα και τις δραστηριότητες του συστήµατος, γίνεται φανερό 
ότι οδεύουµε προς µια µονιµοποίηση του παγκόσμιου συστήµατος παραγωγής 
και εµπορίας µε τον ανάλογο τρόπο ζωής, και γενικότερα, πολιτισμού µε προο- 
πτική µιας µονιµότητας, ή τουλάχιστον µιας µακροζωίας του συστήµατος ὡς 
ιδανικού τρόπου κοινωνικής λειτουργίας και ζωής, νοουµένου ότι θα λυθούν όλα 
τα προβλήματα επιβίωσης µέσα σε µια ανεκτή ευημερία, κάτι σαν µια μυρμηΥκο- 

Φωλιά που οι λαοί και οι άνθρωποι θα λειτουργούν ο κάθε ένας στο ρόλο του 
πειθαρχηµένα και αφοσιωμένος στο καθήκον που ανέλαβε ο ίδιος, οι ηγήτορες 
να απολαμβάνουν την ανώτερη ζωή του προγραμματισμού της διεύθυνσης και 
του ελέγχου της λειτουργίας και της ανάπτυξης του συστήµατος. 


Βέβαια, µε το όνειρο της µονιµότητας του συστήματος μπορούν να κοιμούνται 
όσοι πάσχουν ή θέλουν να πάσχουν από άγνοια των νόμων της κοινωνικής εξέ- 
λιξης (της νομοτέλειας). 


Με τη μακροζωία του συστήµατος μπορούν να είναι ήσυχοι όσοι πιστεύουν ότι 
οι πολιτικές οµάδες (κόμματα) ηγεσίες των λαών και οι λαϊκές µάζες γενικότε- 
ρα, θα αργήσουν να συνειδητοποιήσουν την ανάγκη και το νοµοτελειακό δρόµο 
της κοινωνικής αλλαγής. 


Είναι βέβαιο ότι κανένα σύστηµα δεν εξασφάλισε νομιμότητα. «Τα πάντα ρει» 
γιατί η νοµοτέλεια πάντα δουλεύει προς τα µπρός. Ούτε κανένα σύστηµα εξα- 
σφάλισε ήρεμο βίο και ανέλιξη εκτός από την εποχή της ανόδου του και αυτό 
µόνο µια µερική ευημερία. Μακροζωία ναι, µέσα όµως απὀ αντιθέσεις και συγ- 
κρούσεις και κοινωνικες αναταραχές. 


Το µέλλον µέσα από την νοµοτέλεια 


Να δούµε λοιπόν το μέλλον µέσα από την πορεία της νοµοτελειακής εξέλιξης. 
Είναι νόµος της κοινωνικης λειτουργίας κάθε πραγματικότητα να γεννά και να 
επιβάλλει αναγκαιότητες. 


Το ότι το οικονομικό σύστηµα της παγκοσμµιότητας είναι µια πραγματικότητα ση- 
µαίνει πως έχει ήδη γεννήσει ορισμένες αναγκαιότητες. 


Ποιες είναι αυτές; 


Ειρήνη ανάµεσα σ᾿ όλους τους λαούς της γης ήταν πάντα µια επιθυμία, ένα ιδα- 
νικό. Σήµερα είναι µια ανάγκη και αυτή την ανάγκη την επιβάλλει το γεγονός ότι 
οι άνθρωποι έφτασαν στο σηµείο να κατασκευάσουν τέτοια όπλα που µε βεβαιό- 
τητα μπορούν να εξολοθρεύσουν κάθε ζωή στον πλανήτη µας. Δεν πάει άλλο ο 
πάλεμος, είναι τέλος. Ειρήνη µόνιµη και διαρκής σ’᾿ όλη τη γη είναι µια αναγκαι- 
ότητα. Σεβασµό από τους άλλους λαούς επιθυμούσε κάθε λαός στην πορεία της 
ιστορίας του. Ἠταν πάντα µια ανάγκη που την επέβαλλε η άµεση επαφή όλων 
των λαών και η καθημερινή γνωριμία µε τα προβλήματα, τις επιθυμίες και τα 
όνειρα και των πιο απομακρυσμένων λαών, µέσα από τα µέσα μαζικής ενηµέρω- 
σης, ο αλληλοσεβασμός γίνεται έτσι µια ανάγκη. 


Η ελευθερία και η ισότητα ανάµεσα στους λαούς της γης ήταν πάντα ένα ιδανι- 
κό για το οποίο οι λαοί πληρώνανε µε ποταμούς αίματος και θυσιών, σήµερα εἰ- 
ναι µια ανάγκη. Την επιβάλλει η επαφή, η γνωριμία και ο αλληλοσεβασμός που 
επιβάλλουν τα Μ.Μ.Ε. η ανάπτυξη των µέσων συγκοινωνίας, οι μαζικές µετακι- 
νήσεις των ανθρώπων, η υπέρβαση των εθνικών συνόρων και η επαφή των ξε- 
χωριστών πολιτισμών. 

Το δικαίωµα απασχόλησης και η ευημερία είναι σήµερα αναγκαιότητες που τις 
επιβάλλει η µεγάλη τεχνολογική εξέλιξη που πραγματοποιείται απὀ µια συλλο- 
γική προσπάθεια και συνεπώς πρέπει να γίνεται και προς όφελος του συνόλου. 
Το πρόβλημα της παντιότροπης μόλυνσης του περιβάλλοντος και γενικότερα 
κάποιων υπερβάσεων στις ισορροπίες της συμπεριφοράς µας στην πάλη με τη 
φύση είναι µια αναγκαιότητα που επιβάλλει άµεσες και αποφασιστικες λύσεις. 
Τέλος, η µεγάλη αναγκαιότητα του συμβιβασμού της προσωπικότητας με τη 
συλλογικότητα. Εκείνος ο τρόπος κοινωνικής λειτουργίας που να κάνει φανερή 
τη συμμετοχή της ανθρώπινης µονάδας στη δηµιουργία. Η αποκατάσταση της 
προσωπικότητας του δημιουργού που σήµερα αποτελεί ανάγκη και που υπάρχει 
ῃ δύνατότητα να αποκατασταθεί. 

Αυτές είναι οι βασικές αναγκαιότητες που προκύπτουν από την πραγματικότητα 
στον κόσμο σήµερα. Η λύση τους θα καθιερώσει το νόο κοινωνικό σύστηµα. 

Η λύση τους όµως εξαρτάται από την λειτουργία της εξελικτικής δύναμης που 
επιβάλλει η νομοτέλεια. 

Αυτό που πρέπει να εξεταστεί είναι το κατά πόσο η λδιτουργία της εξελικτικής 
δύναμης είναι ελεύθερη ή κατά πόσο το ίδιο το σύστηµα της οικονοµικής ΠαγΥΚΟ- 
σµιότητας συγκρούεται µε την νοµοτέλεια, πράγμα που αποτελεί τροχοπέδη 
στην κοινωνική εξέλιξη. 

Με όσα εκθέσαµε για τους στόχους και τις δραστηριότητες του οικονομικού συ- 
στήµατος της παγκοσμµιότητας φένεται καθαρά ότι αντιμάχεται τις αναγκαιότη- 
τες, βρίσκεται σε διαρκή αντίθεση µε αυτές και λειτουργεί έξω και αντίθετα µε 
την ιστορική ανάγκη της νοµοτελειακής εξέλιξης. 

Αποτέλεσμα να είµαστε σε µια πορεία οδυνηρή για τους λαούς για να κερδιθεί 
µια μακροζωία για το σύστημα. 

Βασικά συμπεράσματα 


που επηρεάζει και ρυθμίζει µια σειρά εκδήλωσεις και δραστηριότητες της 


Ζ ούμε σήµερα -την παγκοσμιότητα της παραγωγής και της εµπορίας 
κοινωνικής ζωής. 


Αυτή η παγκοσμιότητα προέκυψε από τη νοµοτελειακή εξέλιξη του προτσές του 
καπιταλιστικού συστήµατος και συγγκεκριµένα από την αναπτυξιακή δύναμη της 
συλλογικότητας, δύναμη που ηταν στοιχείο της ατοµικής πρωτοβουλίας που 
γέννησε το καπιταλιστικό σύστηµα. | 


Η εξελικτική δύναμη της συλλογικότητας στην πορεία της εξέλιξης επέφερε σο- 
βαρές αλλαγές στο προτσές του καπιταλισµου αναπτύσσοντας το καινούργιο 


προτσές του σοσιαλισμού προς την ωρίμανση του και την αντικατάσταση του 
καπιταλιστικού συστήµατος. 


Η αντικατάσταση της ατομικής ιδιοκτησίας µε τη συλλογική ιδιοκτησία, ο διαχω- 
ρισµός της διαχείρισης από την ιδιοκτησία. 


Η ανάλυψη του προγραμματισμού της διέυθυνσης και διαχείρισης απὀ µια νέα 
κοινωνική τάξη. 


Η αποφασιστική διαφοροποίηση της µορφής της εργασίας µε την συντριπτική 
υπεροχή της σύνθετης εργασίας. 


Το σπάσιμο των εθνικών συνόρων και η παγκοσμιοποίηση της οικονοµικής ζωης 
και δράσης. 


. κοινωνικοποίηση της υγείας, της εκπαίδευσης, της εργασίας, της τρίτης ηλι- 
κίας. 


Αυτές οι κοινωνικές αλλαγές δίνουν στην πραγματικότητα το στίγµα του νέου 


κοινωνικού συστήµατος που βρίσκεται ήδη στην πορεία της εξέλιξης και της 
ολοκλήρωσης του. 


Αυτή η πορεία, καθόλου εύκολη, είναι µπροστά στην ανθρωπότητα σήµερα. 


Η πραγματικότητα στο κόσµο σήµερα βάζει µπροστά στην ανθρωπότητα επιτα- 
κτικά αναγκαιότητες για την νοµοτελειακή πορεία. 


Να αναπτυχθεί και να ολοκληρωθεί η συλλογικότητα καλύπτοντας ολα τα επίπε- 
δα της κοινωνικής δραστηριότητας, καλύπτοντας όλους τους κλάδους της πα- 
ραγωγής σε όλες τις περιφέρειες και τις χώρες. 


Αυτή η ανάπτυξη και η ολοκλήρωση µπορεί και πρέπει να πραγµατοποιηθεί µέσα 

από την φυσιολογική νοµοτελειακή εξέλιξη. 


Αυτό σηµαίνει την ολοκλήρωση και την εγκαθίδρυση του νέου συστήµατος και 
την αντικατάσταση του παλιού. 


Αυτή η εξέλιξη, η φυσιολογική εξέλιξη, φαίνεται καθαρά από τη σηµερινή πραγ- 
µατικότητα οτι δεν µπορεί να πραγµατοποιηθεί για δυο λόγους: 


Ο πρώτος είναι το γεγονός ότι οι ιθύνουσες κοινωνικές τάξεις, η τάξη.που ελέγ- 
χει το κοινωνικό κεφάλαιο και η νέα τάξη των διαχειριστών διευθυντών, έχουν 
συνειδητοποιήσει ότι η φυσιολογική εξέλιξη οδηγεί στην κοινωνική αλλαγή που 
σηµαίνει την απώλεια των προνοµοίων τους. Γι’ αυτό, έχοντας την δύναμη να 
ελέγχουν την κοινωνική λειτουργία και δραστηριότητα λειτουργούν έτσι που να 
εµποδιζουν την νοµοτελειακή εξέλιξη και να εξασφαλίζουν την όσο γίνεται µε- 
γαλύτερη διάρκεια του σημερινού σταδίου εξέλιξης. 


Ο δεύτερος είναι το γεγονός οτι οι δυνάµεις της κοινωνικής αλλαγής ὡς το επί- 
πεδο της πνευματικής και της πολιτικής ηγεσίας, δεν έχουν συνειδητοποιήσει 
την νοµοτελειακή πορεία, δεν έχουν συνειδητοποιήσει την πραγματικότητα που 
ζούμε, ακόµα κινούνται νοητικά έξω και αντίθετα απὀ την νοµοτέλεια, βλέπουν 
την κατάληψη της εξουσίας σαν µέσο για την οικοδόµηση κοινωνικού συστήµα- 
τος µε αποφάσεις σχέδια και διαταγµατα µια ουτοπική πορεία µέσα από την αν- 
θρώπινη φαντασία τών επιθυμιών. 


Η νοµοτελειακή πορεία θα συνεχιστεί, µε εμπόδια και αντιδράσεις, µε κοινωνι- 
κές συγκρούσεις και αντικοινωνικούς σχεδιασμούς. Με ασύνειδη δράση και 
αντινομοτελειακούς σχεδιασμούς η νοµοτέλεια θα συντελεστεί. Είναι µόνο ζή- 
τηµα χρόνου. Σε ενα αιώνα ή δύο ή τρείς ή και περισσότερους. Ακόμα είναι και 
ζήτημα πόνου κοινωνικού, παναθρώπινου πόνου. Στο βαθµό που η κοινωνική 
εξέλιξη θα πραγµατοποιηθεί µε συνειδητή δράση των ανθρώπων στη βάση της 
νοµοτέλειας θα είναι και ο βαθµός της οδυνηρής εξέλιξης και ο χρόνος της 
πραγματοποίησης της. 

Η πρωταρχική αναγκαιότητα σήµερα είναι οι δυνάµεις της κοινωνικής αλλαγής 
και τέτοιοι είναι όλοι οι δημιουργοί. 


1) Να κατανοήσουν και να συνειδητοποιήσουν την νοµοτελειακή εξέλιξη. 


2) Να κατανοήσουν και να συνειδητοποιήσουν την σηµερινή παγκόσμια πραγµα- 
τικότητα. 


3) Να δουν και να συνειδητοποιήσουν πως η κύρια αντίθεση στον κόσµο σήµερα 
είναι η προσπάθεια να κρατηθεί σαν κυρίαρχο το σύστηµα της οικονοµικής πα- 
γκοσµιότητας αντιδρώντας και αναστέλλοντας την νοµοτελιακή εξέλιξη για την 
ολοκλήρωση και την εγκαθίδρυση του σοσιαλιστικού κοινωνικού συστήµατος και 
από την άλλη η επιθυµία των λαών για ειρήνη, φιλία, συνεργασία σε παγκόσμιο 
επίπεδο. «Μια γη, µια οικογένια», επιθυμία που είναι µέσα στη δυνατότήτα που 
δίνει η σηµερινή πραγματικότητα. 

4) Να οργανωθούν οι δυνάµεις της αλλαγής σε ένα ενιαίο πρόγραµµα δράσης 
µακρόπνοο που να φωτίζει τα στάδια που θα περάσει ο δρόμος της αλλαγής για 
κάθε περιφέρεια και κάθε χώρα. Τις µεθόδους πάλης, πάντα µέσα στο στάδιο 
εξέλιξης που υπαγορεύει η νομοτέλεια. 


9) Η µεθόδευση της αντιμετώπισης της αντινοµοτελειακής προσπάθειας της ἁρ- 
χουσας τάξης για την απελευθέρωση και την απρόσκοπτη λειτουργία των νό- 
µων της κοινωνικής αλλαγής. 

Αυτό το χρέος βαραίνει τις οµάδες των δυνάμεων της αλλαγής, κυρίως την 
πνευματική και πολιτική ηγεσία αυτών των δυνάμεων. 

